b'\n_START_ARTICLE_\nPananakit ng bayag\n_START_SECTION_\nMga sanhi\n_START_PARAGRAPH_\nAng pananakit ng bayag o ng itlog ng bayag ay maaaring maging dahil sa impeksiyon: katulad ng impeksiyon sa daanan ng ihi at sakit na nahahawa mula sa pakikipagtalik (halimbawa na ang dahil sa gonorrhea at sa chlamydia). Nagiging sanhi din pananakit ng bayag o ng itlog ng bayag ang pagiging naiipit o napupulupot ang ugat na nasa bayag, na nakikilala sa Ingles bilang testicular torsion at varicocoele. Maaari ring magdulot ng mga pananakit na ganito ang luslo o hernia. Maaari ring maging sanhi ng pagkirot ng bayag at ng itlog ng bayag ang pananakit ng kalamnan o masel at pagkakaipit ng mga bahaging ito. Maaari ring sumakit ang bayag at itlog ng bayag pagkatapos pagdaka ng pakikipagtalik at pagsasalsal (masturbasyon); ang ganitong kalagay ng pananakit ng bayag o ng itlog ng bayag ay tinatawag na blue balls sa Ingles, na may literal na kahulugang "bughaw na mga bayag" (nangasul na bayag).'